
Megállapodás
a Csoportszintű Érdekegyeztető Tanács által elfogadott ajánlásról































Preambulum

A Csoportszintű Érdekegyeztető Tanács a 2021. november 5. napján megtartott ülésén értékelte az aktuális járványügyi helyzetet, számba vette a MÁV-Volán-csoportba tartozó gazdasági társaságok által alkalmazott járványügyi intézkedéseket, valamint a koronavírus-járvány terjedésének megakadályozásával kapcsolatos kormányzati intézkedéseket és vonatkozó jogszabályokat.

Ennek eredményeképpen a Felek az alábbi ajánlás elfogadásáról állapodnak meg:


AJÁNLÁS


1. Felek egyetértenek abban, hogy az egyén, a család, a munkaközösség egészségének biztonsága érdekében a SARS-CoV-2 koronavírus elleni oltás felvétele a leghatékonyabb védekezés a járvány terjedése ellen.
Ennek tudatában - bízva az átoltottság mértékének folyamatos növekedésében is - Felek felhívnak minden munkavállalót arra, hogy minél nagyobb számban döntsenek a SARS-CoV-2 koronavírus elleni oltás felvétele mellett.


2. Felek megállapodnak abban, hogy a járványügyi helyzet alakulását fokozottan vizsgálják és szükség esetén Csoportszintű Érdekegyeztető Tanács keretein belül egyeztetik az 598/2021. (X. 28.) Korm. rendelet szerint a kötelező védőoltás felvételének lehetőségét, előírását. 

A MÁV-VOLÁN-csoport munkáltatói abban az esetben intézkednek az 598/2021. (X. 28.) Korm. rendelet szerint a kötelező védőoltás felvételének előírásáról, ha az elengedhetetlen egy adott munkakörben a munkavállalók biztonsága érdekében.


3. Felek mindent megtesznek annak érdekében, hogy a jelen ajánlásban foglaltak - különösen a SARS-CoV-2 koronavírus elleni védőoltás felvételére való ösztönzés - kiemelt szerepet kapjon a saját kommunikációs csatornáikon, valamint személyes tájékoztatásaik során is.


Záró rendelkezések:

A jelen megállapodás az aláírásának napjával lép hatályba és a MÁV-Volán-csoport egyes munkáltatóira vonatkozóan kollektív erejű megállapodásnak minősül.


Budapest, 2021. november 5.


A MÁV-VOLÁN-csoport munkáltatói részéről:


Dr. Homolya Róbert elnök-vezérigazgató s.k.
MÁV Magyar Államvasutak Zrt. 					




A MÁV Zrt-nél, valamint a konszolidációs körébe bevont gazdasági társaságoknál (MÁV-START Zrt., MÁV Szolgáltató Központ Zrt., MÁV FKG Kft., ZÁHONY-PORT Zrt., MÁV KFV Kft., MÁV VAGON Kft., MÁV-HÉV Zrt., MÁV Rail Tours Kft., VOLÁNBUSZ Zrt.) kollektív szerződést megkötő szakszervezetek:
	
	

Illés Csaba elnök s.k.
Független HÉV Szakszervezet

	
Korcsok János elnök s.k.
HÉV Dolgozók Szakszervezete


	
Baranyai Zoltán elnök s.k.
Közúti Közlekedési Szakszervezet 


Dr. Kispál Viktor elnök s.k.
Pályavasúti Dolgozók Szakszervezete


Halasi Zoltán elnök s.k.
VDSzSz Szolidaritás


	Buzásné Putz Erzsébet elnök s.k.
Mérnökök és Technikusok Szabad 
Szakszervezete


Meleg János elnök s.k.
Vasutasok Szakszervezete







	






A MÁV Zrt-nél, valamint a konszolidációs körébe bevont gazdasági társaságoknál (MÁV-START Zrt., MÁV Szolgáltató Központ Zrt., MÁV FKG Kft., ZÁHONY-PORT Zrt., MÁV KFV Kft., MÁV VAGON Kft., MÁV-HÉV Zrt., MÁV Rail Tours Kft., VOLÁNBUSZ Zrt.) kollektív szerződés kötésére jogosult további szakszervezetek:



Szolidaritás Autóbusz-közlekedési Szakszervezet   (a CsÉT ülésen nem kívánt részt venni)



Mozdonyvezetők Szakszervezete (nem írta alá)

